উল্লেখ্য, বিগত ২০০৩ সালের ২৭ জুন রাতে বগুড়ার কাহালু উপজেলার যোগারপাড়া নামক স্থানে একটি ইটভাটায় ট্রাক ভর্তি অস্ত্র খালসের সময় জনতা বিষয়টি টের পেয়ে কাহালু ও দুপচাঁচিয়া থানা পুলিশকে অবহিত করে।  পরে পুলিশ ইয়াছিনের ইট ভাটা হতে ৪৫ হাজার ৪৫০ রাউন্ড চাইনিজ রাইফেলের গুলি ও ৮৪ কেজি বিস্ফোরক এবং যোগারপাড়ার একটি বাঁশঝাড় থেকে আরও নয় হাজার ৯৯৮ রাউন্ড চাইনিজ রাইফেলের গুলি উদ্ধার করে। এই ঘটনায় বিস্ফোরক দ্রব্যাদি ও অস্ত্র আইনে পৃথক চারটি মামলা দায়ের করা হয়।